ŠIAULIŲ MIESTO SAVIVALDYBĖS TARYBA

SPRENDIMAS

DĖL PRITARIMO SKIRTI DALINĮ FINANSAVIMĄ KULTŪROS PAVELDO OBJEKTO IŠSAUGOJIMO DARBAMS

2014 m. rugsėjo 25 d. Nr. T-260

Šiauliai

Vadovaudamasi Lietuvos Respublikos vietos savivaldos įstatymo 6 straipsnio 26 punktu, Lietuvos Respublikos nekilnojamojo kultūros paveldo apsaugos įstatymo 27 straipsnio 3 dalimi ir Lietuvos Respublikos kultūros ministro 2014 m. birželio 30 d. įsakymu Nr. ĮV-524 „Dėl Nekilnojamųjų ir kilnojamųjų kultūros vertybių išsaugojimo darbų finansavimo tvarkos aprašo patvirtinimo“, Šiaulių miesto savivaldybės taryba n u s p r e n d ž i a pritarti, kad būtų vykdomi valstybės saugomo nacionalinio reikšmingumo lygmens medinio kultūros paveldo objekto – namo (unikalus objekto kodas Kultūros vertybių registre – 2101, unikalus Nekilnojamojo turto registro Nr. 2993-3009-0013, adresas: Aušros al. 84, Šiaulių m.; toliau – kultūros paveldo objektas) būtiniausi (atsižvelgiant į esamą kultūros paveldo objekto patenkinamą fizinę būklę) išsaugojimo (tvarkomieji paveldosaugos ir tvarkomieji statybos) darbai, kuriems atlikti iš Šiaulių miesto savivaldybės biudžeto lėšų būtų skirtas dalinis finansavimas – 20 procentų nuo nustatytos išsaugojimo darbų (tvarkomųjų paveldosaugos ir tvarkomųjų statybos) skaičiuojamosios kainos.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras	Justinas Sartauskas